CELEX: 22008D0065
Language: fi
Date: 2008-06-06 00:00:00
Title: ETA:n sekakomitean päätös N:o 65/2008, tehty 6 päivänä kesäkuuta 2008 , ETA-sopimuksen liitteen IX (Rahoituspalvelut) muuttamisesta

25.9.2008   
            
            
               FI
            
            
               Euroopan unionin virallinen lehti
            
            
               L 257/27
            
         ETA:n SEKAKOMITEAN PÄÄTÖS
   
   N:o 65/2008,
   tehty 6 päivänä kesäkuuta 2008,
   ETA-sopimuksen liitteen IX (Rahoituspalvelut) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite IX muutettiin 25 päivänä huhtikuuta 2008 tehdyllä ETA:n sekakomitean päätöksellä N:o 51/2008 (1).
            
         
               (2)
            
            
               Luottolaitosten liiketoiminnan aloittamisesta ja harjoittamisesta (uudelleenlaadittu teksti) 14 päivänä kesäkuuta 2006 annettu Euroopan parlamentin ja neuvoston direktiivi 2006/48/EY (2) olisi otettava osaksi sopimusta.
            
         
               (3)
            
            
               Sijoituspalveluyritysten ja luottolaitosten omien varojen riittävyydestä (uudelleenlaadittu teksti) 14 päivänä kesäkuuta 2006 annettu Euroopan parlamentin ja neuvoston direktiivi 2006/49/EY (3) olisi otettava osaksi sopimusta.
            
         
               (4)
            
            
               Direktiivillä 2006/48/EY kumotaan Euroopan parlamentin ja neuvoston direktiivi 2000/12/EY (4), joka on osa sopimusta ja joka olisi sen vuoksi poistettava sopimuksesta.
            
         
               (5)
            
            
               Direktiivillä 2006/49/EY kumotaan neuvoston direktiivi 93/6/ETY (5), joka on osa sopimusta ja joka olisi sen vuoksi poistettava sopimuksesta.
            
         
               (6)
            
            
               Direktiivit 2006/48/EY ja 2006/49/EY ovat kumottujen säädösten uudelleenlaadittuja toisintoja, ja sen vuoksi nämä viimeksi mainittuja koskevat ETA-sopimuksen muutokset on osittain pidettävä voimassa,
            
         ON PÄÄTTÄNYT SEURAAVAA:
   1 artikla
   Muutetaan sopimuksen liite IX seuraavasti:
   
               1)
            
            
               Korvataan 14 kohdan (Euroopan parlamentin ja neuvoston direktiivi 2000/12/EY) teksti seuraavalla:
               ”32006 L 0048: Euroopan parlamentin ja neuvoston direktiivi 2006/48/EY, annettu 14 päivänä kesäkuuta 2006, luottolaitosten liiketoiminnan aloittamisesta ja harjoittamisesta (uudelleenlaadittu teksti) (EUVL L 177, 30.6.2006, s. 1).
               Kyproksen (liitteen VII 2 luku), Unkarin (liitteen X 2 luvun 2 kohta), Puolan (liitteen XII 3 luvun 2 kohta) ja Slovenian (liitteen XIII 3 luvun 4 kohta) osalta sovelletaan 16 päivänä huhtikuuta 2003 hyväksytyn liittymisasiakirjan liitteissä määrättyjä siirtymäjärjestelyjä.
               Tätä sopimusta sovellettaessa direktiivin säännöksiä koskevat seuraavat mukautukset:
               
                           a)
                        
                        
                           Lisätään 2 artiklaan seuraava:
                           
                                       ’—
                                    
                                    
                                       Islannissa seuraavaan laitokseen: ’Byggingarsjóðir ríkisins’.’;
                                    
                                 
                     
                           b)
                        
                        
                           Korvataan 10 artiklan 2 kohta seuraavasti:
                           ’Jäsenvaltiot voivat päättää, että luottolaitos, joka oli olemassa 1 päivänä tammikuuta 1994 ja jonka omat varat eivät olleet 1 ja 2 kohdassa säädetyn perustamispääoman tason mukaisia, voi jatkaa toimintaansa. Siinä tapauksessa sen omat varat eivät saa olla vähemmän kuin suurin määrä, jonka ne ovat saavuttaneet 2 päivän toukokuuta 1992 jälkeen.’;
                        
                     
                           c)
                        
                        
                           38 artiklan 2 ja 3 kohtaa ei sovelleta;
                        
                     
                           d)
                        
                        
                           Aina kun sopimuspuoli on päättänyt aloittaa direktiivin 39 artiklassa tarkoitetut neuvottelut, sen on ilmoitettava tästä ETA:n sekakomitealle. Sopimuspuolten on neuvoteltava toteutettavista toimista ETA:n sekakomiteassa, jos tämä on yhteisen edun mukaista.”
                        
                     
         
               2)
            
            
               Korvataan 31 kohta (neuvoston direktiivi 93/6/ETY) seuraavasti:
               ”32006 L 0049: Euroopan parlamentin ja neuvoston direktiivi 2006/49/EY, annettu 14 päivänä kesäkuuta 2006, sijoituspalveluyritysten ja luottolaitosten omien varojen riittävyydestä (uudelleenlaadittu teksti) (EUVL L 177, 30.6.2006, s. 201).
               Tätä sopimusta sovellettaessa direktiivin säännöksiä koskee seuraava mukautus:
               Korvataan 10 artiklan 1 kohdan toisessa alakohdassa ilmaisu ’direktiivin 93/6/ETY tiedoksiantamispäivän jälkeen’ ilmaisulla ’sen päivän jälkeen, jona ETA:n sekakomitean päätös N:o 7/94, jolla direktiivi 93/6/ETY otettiin osaksi sopimusta, tuli voimaan’.”
            
         2 artikla
   Direktiivien 2006/48/EY ja 2006/49/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 7 päivänä kesäkuuta 2008, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (6).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 6 päivänä kesäkuuta 2008.
      
         
            ETA:n sekakomitean puolesta
         
         
            Puheenjohtaja
         
         Alan SEATTER
         
      
   
   
      (1)  EUVL L 223, 21.8.2008, s. 49.
   
      (2)  EUVL L 177, 30.6.2006, s. 1.
   
      (3)  EUVL L 177, 30.6.2006, s. 201.
   
      (4)  EYVL L 126, 26.5.2000, s. 1.
   
      (5)  EYVL L 141, 11.6.1993, s. 1.
   
      (6)  Valtiosäännön asettamat vaatimukset on ilmoitettu.